Provinsi Jawa Tengah, banjur mara menyang ruwang tamu. Bu Eny ora langsung nimbrung melu bantah-bantahan utawa langsung paring katrangan, nanging Bu Eny malah nyanyi tembang ‘Wiwit Aku Isih Bayi’. Dhasar Bu Eny wasis nembang lan nyanyi, wiwit saka tembang-tembang dolanan anak-anak nganti tembang pop, campur sari lan tembang dangdut, mula tembang sing dinyanyekake kanthi kebak rasa kuwi gawe trenyuhe sing padha ngrungokake. Swarane sing empuk, kepenak dirungokake, ndadekake sing lagi padha padudon rebut bener dadi lerem.